**Vabilo na osnovno/dodatno usposabljanje s področja varovanja tajnih podatkov**

Na podlagi medsebojne pogodbe med Ministrstvom za obrambo Republike Slovenije (v nadaljevanju MORS) in UVTP, podpisane s strani predstojnikov navedenih organov v letu 2019 ter mednarodno uveljavljene prakse, izvajamo osnovno in dodatno usposabljanje s področja varovanja tajnih podatkov v obliki e-izobraževanja.

Prijave za udeležbo posredujte na elektronski naslov UVTP gp.uvtp@gov.si.

Pod Zadevo (subject) navedite "Prijava na usposabljanje". **Prijave v tabelarni obliki (obvezno uporabite Excel tabelo na naši spletni strani, ki se nahaja pod »Prijava na e-usposabljanje«) naj vsebujejo naslednje podatke,:**

* Ime,
* Priimek,
* Naslov e-pošte,
* Organ zaposlitve (podatek naj bo naveden smiselno, ker bo izpisan na potrdilu),
* Vrsta usposabljanja (osnovno ali dodatno).

Kandidati bodo najkasneje v 15 dneh po prijavi na svoj elektronski naslov prejeli uporabniške podatke za dostop do e-učilnice (povezava, uporabniško ime in geslo). Za lažje razumevanje si lahko ogledajo »**Navodilo za prijavo v e-učilnico«.**

Po opravljenem usposabljanju si v e-učilnici pridobijo in shranijo potrdilo o opravljenem usposabljanju v obliki pdf datoteke (potrdila bodo v tej obliki dostopna samo do konca tekočega leta) ter ga lahko posredujejo ustreznim službam v organu oziroma organizaciji.

Kandidati, ki so po prijavi na svoj elektronski naslov prejeli uporabniške podatke za dostop do e-učilnice, naj usposabljanje opravijo najkasneje 31. decembra tekočega koledarskega leta do 24. ure. Po tem terminu bodo vsi podatki v e-učilnici ponastavljeni, dostop do potrdil ne bo več mogoč, kandidati pa se bodo po novem letu morali ponovno prijaviti na usposabljanje.